หุ้นสหรัฐฯปิดทรงตัว
ตลาดหุ้นสหรัฐปิดทรงตัวดัชนีหุ้นดาวโจนส์ เพิ่มขึ้น 7.14 จุด ขณะที่ราคาน้ำมันขยับลง
7 ก.พ. 2556

ตลาดหุ้นสหรัฐปิดทรงตัวดัชนีหุ้นดาวโจนส์ เพิ่มขึ้น 7.14 จุด ขณะที่ราคาน้ำมันขยับลง ตลาดหุ้นสหรัฐฯวานนี้(6 ก.พ.) ปิดทรงตัว ท่ามกลางการซื้อขายที่ผันผวน แม้มีปัจจัยบวกเกี่ยวกับรายงานผลประกอบการของบริษัทต่างๆ       ดัชนีหุ้นดาวโจนส์ เพิ่มขึ้น 7.14 จุด (0.05 เปอร์เซ็นต์) ปิดที่ 13,986.44 จุด แนสแดค ลดลง 3.10 จุด (0.10 เปอร์เซ็นต์) ปิดที่ 3,168.48 จุด เอสแอนด์พี เพิ่มขึ้น 0.82 จุด (0.05 เปอร์เซ็นต์) ปิดที่ 1,512.11 จุด  ขณะที่ราคาน้ำมันขยับลงหลังสหรัฐฯออกมาตรการคว่ำบาตรอิหร่านเพิ่มเติม สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 2 เซนต์ ปิดที่ 96.62 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 21 เซนต์ ปิดที่ 116.73 ดอลลาร์ต่อบาร์เรล